ઈમામતના વિષય ઉપર કુરઆનની આયતો.

જનાબ આકા એ ડૉકટર કન્દહારી

ઇમામતની આયતો: ભાગ - ૧૧

**પાંચમી આયત:** સઅલ અસ્-સાએલ, ભાગ -૧

# નોઅમાને ફહરીની અઝાબની માંગણી - ૧

بسم الله الرّحمن الرّحیم

السلام علیک یا امیرالمومنین و رحمه الله و برکاته

કુરઆન એ મજીદ માંથી પાંચમી આયત જે ઇમામત અને વિલાયતે અમીરુલ મોઅમેનીન (અ.સ) ના બારા માં છે તે સૂરએ મઆરિજ ની શરૂઆત ની આયતો છે

سَأَلَ سَائلُ بِعَذَابٍ وَاقِعٍ(1)

لِّلْكَافِرِينَ لَيْسَ لَهُ دَافِعٌ(2)

مِّنَ اللَّهِ ذِى الْمَعَارِجِ(3)

*“માંગણી કરનારે અઝાબની માંગણી કરીઃ કે જે (અઝાબ) ને નાસ્તિકો ઉપર આવતા કોઇ ટાળી શકનાર નથી. જે (અઝાબ) અલ્લાહની તરફથી કે જે (ફરિશ્તાઓને) આસમાનો ઉપર લઇ જનારો છે.”*

આ આયત ની શાન એ નુઝૂલમાં તે વાત છે જે ગદિરના બનાવ ના અંતમાં બની હતી,અને અહલે તસન્નુન ના મોટા મોટા વિદ્વાનો એ આ વાત પોતાની તફસીર અને ઇતિહાસ ની કિતાબોમાં લખી છે કે જે લગભગ ૩૦ કિતાબો છે જેમાંથી અહલે તસન્નુન ના મોટા તફસીરકાર અબુ ઇસ્હાક એ સોઅલબી પોતાની કિતાબ તફસીરે કશફૂલ બયાન માં આ રીતે નકલ કરે છે

જ્યારે અમીરુલ મોઅમેનીન (અ.સ) ની તાજપોશીનો બનાવ ગદીર એ ખૂમ ના મેદાન માં બન્યો અને લોકોના એક વિશાળ સમૂહ એ આપ (અ.સ.) ની બયઅત કરી ત્યારે એક શખ્સ કે જેનું નામ તારીખ માં અલગ અલગ નોંધાયેલું છે, જેને હારિસ બિન નોઅમાન એ ફેહરી અથવા હરસ બિન નોઅમાન એ ફેહરી, જાબિર ઇબ્ને નઝર અથવા નઝર બિન હારિસ કહે છે અને જેના બારા માં કહેવાય છે કે તેના પિતા કાફિર હતા કે જે જંગ એ બદ્ર માં અલી (અ. સ.) ના હાથે કતલ થયા હતા અને તે અલી (અ.સ) પ્રત્યે કીનો ધરાવતો હતો તેના અમુક સાથિઓ સાથે પયગંબર (સ.અ.વ.) પાસે આવ્યો

જ્યારે તે પયગંબર (સ.અ.વ) ને મળ્યો ત્યારે તેણે પોતાનો ઊંટ ને ખૂણામાં બાંધ્યો અને પયગંબર(સ.અ.વ.) ને કહ્યું

તમે અમને હુકમ આપ્યો અમે તોહિદ અને નબુવ્વત ની ગવાહી આપીએ જે અમે માન્યું, તમે પાંચ વખત ની નમાઝ પઢો, રોઝા રાખો, ઝકાત નો હુકમ આપ્યો, અમે બધુ કર્યું અને તમે આટલા પર સંતોષ ન કર્યો અને ખુશ ન થયા અને તમે તમારા કાકા ના દીકરા અલી ઇબ્ને અબુ તાલિબ (અ.સ) ના હાથ પકડી બુલંદ કર્યા અને તેમને ખલીફા બનાવ્યા અને અમો બધા લોકો પર તેમને ફઝીલત અતા કરી અને પોતાની વિલાયત ની જેમ તેમની વિલાયતને પણ અમારા પર વાજીબ કરી

અય પયગંબર (સ.અ.વ) આપ મને એટલું કહો કે આ જે તમે અલી (અ.સ) ના બારામાં એઅલાન કર્યું તે પોતાની તરફથી હતું કે પછી આ ઇલાહી ફરમાન હતું?

રસુલુલ્લાહ (સ.અ.વ) નારાઝ થયા અને સખત નારાઝગીના કારણે આપ (સ.અ.વ.) ની આંખો ગુસ્સા થી લાલ થઈ ગઈ. આપ (સ.અ.વ.) એ જવાબ માં ફર્માવ્યું

એ એક અલ્લાહની કસમ! કે આ વાત અલ્લાહ તરફથી છે , મારા તરફથી નથી. અને આપ (સ.અ.વ.) એ આ વાક્ય ને ત્રણ વખત દોહરાવ્યું. સવાલ કરનારે ઊભા થઈ અને કહ્યું, અય અલ્લાહ અગર રસુલુલ્લાહ (સ.અ.વ) એ અલી (અ.સ) ની ઇમામત અને વિલાયતના બારા માં જે કંઇ કહ્યું તે સાચુ છે અને એ તારો હુક્મ છે તો એક પત્થર અથવા અઝાબ મારા પર ઉતાર, કે હું અલી ઇબ્ન અબી તાલિબ (અ.સ) ની ઇમામત અને હાકેમિયાત ના દિવસો ને જોવા ન પામું.

રાવી કહે છે, અલ્લાહની કસમ, જેવી તેણે અઝાબ ની માંગણી કરી અને પોતાના ઊંટ તરફ ગયો કે તેના પર સવાર થાય, તેજ સમયે અલ્લાહ (સુ.વ.ત.) એ આસમાન પરથી પત્થર ઉતાર્યો, અને તે પત્થર તેના માથા પર વાગ્યો અને તેના શરીર માં થઈને બહાર નિકળી ગયો અને તે ત્યાંજ મરી ગયો. અને પછી આ આયત નાઝિલ થઈ કે જેને ૩૦ એહલે તસન્નુનના વિદ્વાનોએ આ આયત ના શાને નુંઝૂલ માં અલગ અલગ રિવાયતો ને બયાન કરી છે અને આ મોઅજીઝો ગદીરના દિવસ નો મોઅજીઝો છે

તેથી આ શાન એ નુઝૂલના આધારે જે હારિસ બિન નોઅમાને ફેહરીએ જે કંઇ સાંભળ્યું અને રસુલુલ્લાહ (સ.અ.વ.) એ જે વાતની પુષ્ટિ કરી તેના પરથી સૌથી પહલુ તારણ એ આવે કે ગદીર ના બનાવ નો વિષય, હઝરત અલી બિન અબી તાલિબ (અ.સ.) ની વિલાયતની બાબતે છે. બીજું એ કે આ આયત પરથી તારણ કાઢી શકાય કે અગર કોઈ તવહિદમાં અકીદો ધરાવતો હોય, અને નબુવ્વત નો ઇકરાર કરતો હોય ,નમાઝ, હજ્જ, રોઝા, ઝકાત અને બીજા એહકામ પર અમલ કરતો હોય પરંતુ વિલાયતે અલી ઇબ્ને અબી તાલિબ (અ.સ) નો ઇન્કાર કરતો હોય તો કુરઆન તેને કાફિર તરીકે ઓળખાવે છે

સ્પસ્ટ છે કે, કારણ કે તેણે અલ્લાહના હુક્મ અને ગદીર ના દિવસે જે આયતો નાઝિલ થઈ હતી જેમ કે આયતે તબલીગ, આયતે ઇકમાલે દીન, આયતે સઅલ સાએલ અને અમીરુલ મોમેનીન અલી (અ.સ) ની શાન માં પયગમ્બર (સ.અ.વ.) નો ખુત્બો; તેણે આ બધાનો ઇન્કાર કર્યો, આવા શખ્સ ને સાચો મુસલમાન કહી શકાય નહીં. હકીકતમાં તો તેના શબ્દોએ કુરઆન અને રસુલુલ્લાહ (સ.અ.વ) ના બારામાં કુફ્ર કરેલ છે. ભલે પછી હારિસ ઇબને નોઅમાને ફહરી જેવો જાહેરમાં મુસલમાન ગણાતો હશે પરંતુ ખરેખર તે ઈમાન ધરાવનારો નથી. અને પવિત્ર કુરઆન આવા લોકો માટે ફાર્માવે છે لِّلْكَافِرِينَ لَيْسَ لَهُ دَافِعٌ

એટલે કે હારિસ ઇબને નોઅમાને ફહરી કે જે તવહિદ અને નબુવ્વત નો ઇકરાર કરે છે અને ઇસ્લામ ના અહેકમને જાહેરી રીતે અંજામ આપે છે પરંતુ કુરઆન ની આયત નો ઇનકાર અને ગદિર ના દિવસના રસુલુલ્લાહ (સ.અ.અવ) ના ખૂત્બા નો ઇનકાર અને વિલાયતે અમીરુલ મોઅમેનીન અલી (અ.સ) ની વિલાયને ન સ્વિકારવાના કારણે તે કાફિર ગણાશે

ત્રીજી બાબત એ કે જે આ આયતે શરીફા સૂચવે છે તે એ છે કે કોઈ ચીજ કાફિરના અઝાબ ને દૂર નથી કરી શકતી તેથી ઇમામત અને વિલાયતે અમીરુલ મોમેનીન (અ.સ) ના ઇન્કાર કરનારાઓ અઝાબ એ ઇલાહી ના હકદાર થશે

આ એ મુદ્દાઓ છે કે જેને આ આયત ઉપરથી તારવી શકાય છે અને બીજી અસંખ્ય આયતો અને રિવાયતો વડે તેની તાઈદ થાય છે.

અય અલ્લાહ હઝરત અમીરૂલ મોઅમેનીન અલી (અ.સ.) ના હકના વાસ્તાથી ઇમામે ઝમાના (અ.ત.ફ.શ.) ના ઝુહૂરમાં જલ્દી કર અને અમોને હઝરત અમીરલ મોઅમેનીન (અ.સ.) અને આપના પાકીઝા ફરઝંદોની કદર જાણનારાઓમાં અમારો શુમાર કર. અને ખાસ કરીને આજના ઝમાનામાં ઇમામે ઝમાના (અ.ત.ફ.શ.) ની કદર જાણનારાઓમાં આમારો શુમાર કર.